Mažupė

Mažupė – upė Pakruojo ir Pasvalio rajonuose; Mūšos dešinysis intakas.Mažupė. I-a dalis joniskelis.lt Jo ilgis – 37 km, baseino plotas 162 km². Prasideda ties Tarvydais, 8 km į pietryčius nuo Rozalimo. Teka į šiaurės vakarus pro Joniškėlį. Įteka į Mūšą 72 km nuo jos žiočių, ties Narteikiais, 3 km į šiaurės rytus nuo Joniškėlio.

Tiltai: Joniškėlio geležinkelio tiltas, Joniškėlio tiltas.

Intakai:
 kairieji: Lieknelis, Dubija.
 dešinieji: Šakynė, Vingrelis, Meškerdys.

Visa vaga yra sureguliuota; plotis 5 – 6 m, gylis 0,3 – 1,4 m. Vidutinis nuolydis siekia 0,88 m/km. Srovės greitis 0,1 – 0,3 m/s. Vandens debitas žiotyse 0,84 m³/s.

Upėvardis kilęs nuo žodžio mažas („nedidelis, menkas apimtimi“).

 Literatūra 

 Petras Juknevičius, Karolina Trebaitė. Mažupė. Panevėžys, 2009.

 Šaltiniai 

Kategorija:Pakruojo rajono upės
Kategorija:Pasvalio rajono upės